Ñepyrûrâme, puraheihára katupyry Atanasio Galeano opurahéikuri mokôi mba’epu ohaiva’ekue Lino Trinidad Sanabria ha ha’e ombopuraheiva’ekue. Upéi oñe’êkuri karai Pablo León Burián, ha’éva Librería El Lector jára. Ha’e omomba’eguasúkuri mokôive aranduka ha ijapohárape. Upe rire, Mbo’ehára Tembikuaajára Julia Irene Segovia de Borba omomaiteíkuri ñe’ê porâita rupive pe aranduka hérava “Taruma Poty”. Upéicha avei ojapókuri David Galeano Olivera oñe’êva’ekue ambue arandukáre ha’éva “Mombe’upy mbyky aty” ha avei omomorâ Mbo’ehára Lino Trinidad Sanabriarembiapoita ñane retâ ha ambue tetâ rupi. Ipahápe oñe’êkuri Mbo’ehára Lino Trinidad Sanabria omyesakâvévo mba’e mba’épa oguereko mokôive aranduka. Avei o’aguyjeveme’êkuri opavavépe oîhaguére upe atýpe ha upekuévo imandu’ákuri Leon Cadogan rehe, omanova’ekue ára 30 jasypo ary 1973-pe.